open-index/open-wikipedia-markdown huggingface dataset:
אדולף אברהמס

סר **אדולף אברהמס** (6 בפברואר 1883 – 11 בדצמבר 1967) היה רופא יהודי-בריטי, שנחשב למייסד של תחום רפואת הספורט בבריטניה.

## ביוגרפיה
אברהמס נולד בקייפטאון ב-6 בפברואר 1883, הוריו היו יצחק (אייזק) ואסתר אברהמס. הוא למד בבית הספר המודרני בדפורד, בבדפורד, ובקולג' עמנואל שבאוניברסיטת קיימברידג'.

אברהמס נחשב למייסד של תחום מדעי הספורט בבריטניה. הוא היה קצין הרפואה האחראי על הנבחרת האולימפית הבריטית מ-1912 עד 1948. הוא היה נשיא האיגוד הבריטי לספורט ורפואה, ועמית באגודה המלכותית לרפואה.

אברהמס זכה לתואר אבירות בשנת 1939.

## חיים אישיים
אברהמס התחתן עם אדריאן וולש ב-1922, נולדו להם בן ובת.

לאברהמס היו שני אחים צעירים, הרולד אברהמס, שהיה אתלט ואלוף אולימפי (פריז 1924) בריצת 100 מטר, וסידני אברהמס שהיה שופט ונשיא בית המשפט העליון של סרי לנקה.

אברהמס נפטר ב-11 בדצמבר 1967.

## הערות שוליים

קטגוריה:אנגלים ממוצא ולשי
קטגוריה:עמיתי הקולג' המלכותי לרופאים
קטגוריה:יהודים אנגלים
קטגוריה:אבירים בריטים
קטגוריה:קצינים במסדר האימפריה הבריטית
קטגוריה:רופאים יהודים בריטים
קטגוריה:בריטים שנולדו ב-1883
קטגוריה:בריטים שנפטרו ב-1967
21 Reasons

"" הוא סינגל של הדי ג'יי והמפיק המוזיקלי הבריטי, נייתן דאו, בשיתוף פעולה עם הזמרת-יוצרת הבריטית, אלה הנדרסון, שיצא, על ידי חברות התקליטים וורנר מיוזיק גרופ ואטלנטיק רקורדס, ב-29 באפריל 2022. השיר נכתב על ידי אלה הנדרסון, ג'ון ניקולס אילנד מורגן, מייגן קוטון, נייתן דאו, רון ריילי קולש וויליאם מרטין לנסלי, והופק על ידי נייתן דאו ופאנקטואל. בשיר נמצא דגימה מהשיר "Calabria" של רון ריילי קולש.

## וידאו קליפ
בזמן יציאת השיר, דאו אישר שלא צולם ווידאו קליפ לשיר, וכי הוא פתח לעבוד על אחד, כל עוד הוא לא רוקד בו. ב-29 באפריל 2022, יצא ווידאו קליפ לירי של השיר. ווידאו קליפ לירי שני, בגרסה האקוסטית של השיר, יצא ב-27 במאי 2022. לבסוף, הווידאו קליפ הרשמי של השיר, שצולם באיביזה, יצא ב-1 ביולי 2022.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אלה הנדרסון
קטגוריה:שירים באנגלית
קטגוריה:בלדות פופ
קטגוריה:שירי דאנס-פופ
קטגוריה:שירי מוזיקה אלקטרונית
קטגוריה:שירי מוזיקת האוס
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת וורנר מיוזיק גרופ
יחסי מזרח טימור – רפובליקת סהרה הערבית הדמוקרטית

**יחסי מזרח טימור–רפובליקת סהרה הערבית הדמוקרטית** הם היחסים הבינלאומיים בין **[[מזרח טימור|הרפובליקה הדמוקרטית של מזרח טימור]]** ל**[[רפובליקת סהרה הערבית הדמוקרטית]]**.

## היסטוריה
רפובליקת סהרה הערבית הדמוקרטית הייתה המדינה הראשונה בעולם שכוננה יחסים דיפלומטיים רשמיים עם מזרח טימור לאחר עצמאותה ב-20 במאי 2002, בין השאר בשל קשרים חזקים ארוכי שנים וההקבלה ההיסטורית בין השתיים (בין היתר לשתיהן יש תנועות שחרור לאומיות, פרטילין וחזית פוליסריו). שגרירות סהרה המערבית במזרח טימור נפתחה בדילי בשנת 2010, בתקופת ממשלתו של שננה גוסמאו .

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Love Kills

"**Love Kills**" (בעברית: "**אהבה הורגת**") הוא סינגל של המוזיקאי הבריטי פרדי מרקיורי, והשיר הראשון שלו שיצא כאמן סולו, על אף שכל חברי להקת קווין ניגנו בשיר, בתחילה ללא קרדיט.

השיר נכתב על ידי פרדי מרקיורי וג'ורג'יו מורודר, ושימש במקור בשחזור ועריכתו של מורודר משנת 1984 של סרטו האילם של פריץ לאנג מ-1927, "מטרופוליס", כחלק מהפסקול החדש של הסרט. הסינגל הגיע למקום העשירי במצעד הסינגלים הבריטי.

רשמית, הסינגל הוא של פרדי מרקיורי, על אף שמדובר בשיתוף פעולה שלו עם ג'ורג'יו מורודר. שנים לאחר יציאת השיר אושר כי כל חברי להקת קווין – בריאן מיי, רוג'ר טיילור וג'ון דיקון ניגנו בשיר, ביחד עם ג'ורג'יו מורודר וריינהולד מק. לא ידוע מדוע השיר יצא כסינגל של פרדי מרקיורי בלבד ולא כסינגל של קווין, אך ייתכן שהחוזים של הלהקה עם חברות התקליטים EMI רקורדס וקפיטול רקורדס הם הסיבה לכך, בעוד שפסקול "מטרופוליס" היה בהוצאת CBS רקורדס.

השיר מעולם לא בוצע בהופעה חיה באף מופע או אירוע. קווין ואדם למברט ביצעו את השיר בפעם הראשונה בסיבוב ההופעות שלהם ב-2014 כבלדה. גרסה זו עובדה מאוחר יותר על ידי בריאן מיי ורוג'ר טיילור עם השירה המקורית של מרקורי עבור האלבום *[[Queen Forever]]*  ב-2014.

רמיקס של "Love Kills" שימש גם עבור הקרדיטים בסיום הסרט Loaded Weapon 1 משנת 1993. השיר יצא גם באלבום האוסף "The Great Pretender". בשנת 2009, יצאה גרסת כיסוי של זמרת הסינת'-פופ הבריטית ליטל בוטס.

## קישורים חיצוניים

## הערות שוליים

קטגוריה:שירים באנגלית
קטגוריה:שירים מסרטי קולנוע
קטגוריה:שירי סינת'-פופ
קטגוריה:יצירות המבוססות על מטרופוליס (סרט)
קטגוריה:סינגלים בהוצאת וירג'ין EMI רקורדס
קטגוריה:סינגלים בהוצאת CBS רקורדס
רומונגה

**רומונגה** (בצרפתית: **Rumonge**) היא העיר הרביעית בגודלה בבורונדי. נכון לשנת 2008, בעיר מתגוררים כ־36,000 תושבים.

## גאוגרפיה
העיר היא בירת מחוז רומונגה בדרום־מערב המדינה. גובהה הממוצע הוא 790 מטרים מעל פני הים. היא שוכנת לחופי אגם טנגניקה. העיר ממוקמת כ־20 קילומטרים מערבית לבורורי, כ־60 קילומטרים דרומית לבוג'ומבורה (בירתה הקודמת של המדינה) וכ־80 קילומטרים מדרום־מערב לבירת המדינה, גיטגה.

## קישורים חיצוניים

קטגוריה:בורונדי: ערים
מוטי אברבוך

**מוטי אברבוך** (נולד בכ"ד באייר ה'תש"ח, 2 ביוני 1948) הוא מחזאי, במאי תיאטרון, סופר ומורה ישראלי.

## ביוגרפיה
אברבוך נולד בחיפה וגדל בקריית חיים.

ב-1978 ייסד ביחד עם אליעזר צייזלר ורבקה בכר את להקת התיאטרון בימת היוצר. בשנים 1991–1992 ניהל ביחד עם יצחק גורמזאנו גורן את תיאטרון הקומה השלישית. עבד כמורה בבתי ספר בשכונות דרום תל אביב. מורה למשחק במחלקה לאופרה ב.

ב-1993 זכתה **שמלה גדולה**, הצגה שכתב וביים בפרס ראשון של ההצגה הטובה ביותר בפסטיבל עכו.

כתב וביים מחזות רבים לילדים בעיקר בתיאטרון אורנה פורת לילדים ולנוער (המלכה המלקה).

בשנים האחרונות משמש במאי הבית של תיאטרון יידישפיל. במסגרת עבודתו בתיאטרון עיבד וביים ערבי קריאה ממיטב המחזאות והספרות היידית. במסגרת התיאטרון אחראי למיזם הסטודיו לשחקנים צעירים בשיתוף פעולה עם אוניברסיטת בר-אילן.

### פעילות פוליטית
במסגרת תנועת שלום עכשיו, יזם וארגן סמינרים ומפגשי מבוגרים ונוער נוער ישראלים-פלסטינים, ומפגשים עם תנועות שלום בארצות ערב.

## חיים אישיים
אברבוך היה נשוי לשחקנית, רבקה בכר והוא אחיה של הפסלת שלומית אברבוך.

## מחזות שכתב

## ספריו
* **פליט-יליד, יליד-פליט** - ארבעה מחזות: סוסי שוקולדה, שמלה גדולה, הפסנתר של ברטה, ירח שחור, בימת קדם, תל אביב, 2002
* **אלוהים נכה מאה אחוז** - הוצאת עם עובד, תשס"ג 2003
* **כרמן מירנדה** - מענטשעלע הספרייה של מוטי אברבוך, ירושלים, 2016
* **קאָטקי (חתלתולים)** - מענטשעלע הספרייה של מוטי אברבוך, ירושלים, 2018

## סיפורים
* 

## קישורים חיצוניים
* 
* 
* 

## הערות שוליים

קטגוריה:במאי תיאטרון ישראלים
קטגוריה:חברי שלום עכשיו
קטגוריה:חיפה: אישים
קטגוריה:מחזאים ישראלים
קטגוריה:סופרים ישראלים
קטגוריה:סופרים כותבי עברית
קטגוריה:תל אביב-יפו: אישים
קטגוריה:קריית חיים: אישים
קטגוריה:ישראלים שנולדו ב-1948
יחסי ארצות הברית – רפובליקת סהרה הערבית הדמוקרטית

**יחסי ארצות הברית–רפובליקת סהרה הערבית הדמוקרטית** הם היחסים הדיפלומטיים בין ארצות הברית ורפובליקת סהרה הערבית הדמוקרטית. בדצמבר 2020 ארצות הברית הפכה למדינה הראשונה (והיחידה) המכירה בשטחי סהרה המערבית כחלק ממרוקו.

## סקירה כללית
מדיניות החוץ של ארצות הברית בנוגע לסהרה מאופיינת במתח בין תמיכה פורמלית בעקרון ההגדרה העצמית וההגנה על זכויות האדם בכלל, מחד, לבין הניסיון לשמור על האינטרסים של ארצות הברית במזרח התיכון ועל קשרים טובים עם בעלת ברית עיקרית שלה באזור: מרוקו, מצד שני. המתח סביב יעדים אלה התעורר בעוצמה משתנה בתקופת מלכותו של חסן השני במרוקו, שהסתיימה ב-1999. באופן כללי, ניתן לקבוע שלמרות כמה פעולות ספציפיות, מדיניות ארצות הברית התאפיינה בחוסר תמיכתה ביישום עקרון ההגדרה העצמית על ידי העדפת אחד הצדדים לסכסוך (מרוקו), והיעדר לחץ על מרוקו לשים קץ להפרות השיטתיות והפוליטיות של זכויות האזרח בסהרה הכבושה.

## הערות שוליים

קטגוריה:ערכים ללא קטגוריות פיזיות - יחסי חוץ
אוסאמה א-טירי

**אוסאמה עבד אל-כרים א-טירי** (בערבית: **	أسامة عبد الكريم الطيري** בתעתיק: **אסאמה עבד אלכרים אלטירי**; נולד ב-16 ביוני 2002 בקטר) הוא כדורגלן קטרי המשחק בעמדת הקשר בקבוצת א-ריאן מליגת העל הקטרית.

## קריירת מועדונים
א-טירי גדל באקדמיית אספייר וב-מועייזר. ב-6 בפברואר 2022 חתם בא-ריאן מליגת העל הקטרית. ב-15 בפברואר ערך את הופעת הבכורה שלו במועדון, בניצחון 0–1 על אום סלאל במסגרת גביע אמיר קטר. ב-19 בפברואר ערך את הופעת הבכורה שלו בליגה, בהפסד 2–4 לאל-ערבי במסגרת המחזור ה-19 לעונת . בסך הכל ערך חמש הופעות ליגה בעונה זו. ב-8 באפריל ערך את הופעת הבכורה שלו בליגת האלופות האסיאתית, בניצחון 2–3 על איסטיקלול דושנבה במסגרת שלב הבתים לעונת .

## קריירה בינלאומית
א-טירי היה חלק מסגל נבחרת קטר עד גיל 23 בטורניר גביע אסיה עד גיל 23 בשנת 2022, וערך שלוש הופעות בטורניר, בהן הבקיע שני שערים.

## קישורים חיצוניים

קטגוריה:כדורגלנים קטרים
קטגוריה:קשרי כדורגל קטרים
קטגוריה:כדורגלני א-ריאן
קטגוריה:קטרים שנולדו ב-2002
שגרירות ישראל באתונה

**שגרירות ישראל באתונה** היא נציגות דיפלומטית ישראלית ביוון.

שגרירות ישראל הייתה ממוקמת בתחילה ברח' הרודוטו, כנציגות דיפלומטית, מיד לאחר הקמת מדינת ישראל ב-1948. מאוחר יותר הנציגות עברה לרחוב קומברי. כיום השגרירות ממוקמת בבניין שנבנה בתחילה כבית מגורים פרטי ב-1930. בשנות ה-70 המבנה נרכש על ידי הקהילה היהודית של סלוניקי שהציעה אותו למדינת ישראל בשנת 1975 על מנת לשכן בו את הנציגות הדיפלומטית.

בעקבות שדרוג היחסים בין המדינות במאי 1990, שודרגה הנציגות הדיפלומטית לשגרירות. בשנת 2007 עברה השגרירות שיפוצים נרחבים.

בדצמבר 2014 אלמונים ירו לעבר השגרירות.

בדצמבר 2017 הותקפה השגרירות על ידי פעילי הארגון השמאל הרדיקלי "רוביקון" שהתיזו צבע אדום על הבניין וטענו כי הפעולה נעשתה כמחאה כאות הזדהות עם הפלסטינים.

השגרירות נסגרה ב-9 במרץ 2020 למשך שבועיים לאחר שעובד אובחן כחולה בנגיף הקורונה.

## ראו גם
* יחסי יוון–ישראל

## קישורים חיצוניים
* 

## הערות שוליים

קטגוריה:יחסי יוון–ישראל
אתונה
קטגוריה:אתונה: מבנים
ג'אסם ג'אבר

**ג'אסם ג'אבר עבד א-סלאם** (בערבית: **جاسم جابر عبد السلام** בתעתיק: **ג'אסם ג'אבר עבד אלסלאם**; נולד ב-20 בפברואר 2002 בקטר) הוא כדורגלן קטרי המשחק בעמדת הקשר האחורי בקבוצת א-ריאן מליגת העל הקטרית.

## קריירת מועדונים
ג'אבר גדל באקדמיית אספייר. ב-1 ביולי 2019 חתם באל-ערבי מליגת העל הקטרית. בשלוש העונות הראשונות שלו במועדון ערך 42 הופעות ליגה.

## קריירה בינלאומית
ג'אבר היה חלק מסגל נבחרת קטר עד גיל 23 בטורניר גביע אסיה עד גיל 23 בשנת 2022, וערך שלוש הופעות בטורניר.

נכלל בסגל נבחרת קטר לטורניר מונדיאל 2022, על-אף שלא ערך הופעות במדי הנבחרת עד למועד הזימון.

נכלל בסגל נבחרת קטר לטורניר גביע אסיה 2023.

## תארים
;אל-ערבי
* הגביע הקטרי (1): 2021/2022

;קטר 
* גביע אסיה: 2023

## קישורים חיצוניים

## הערות שוליים

קטגוריה:כדורגלנים קטרים
קטגוריה:קשרי כדורגל קטרים
קטגוריה:כדורגלני אל-ערבי (קטר)
קטגוריה:כדורגלני א-ריאן
קטגוריה:כדורגלני נבחרת קטר
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני גביע אסיה 2023
קטגוריה:קטרים שנולדו ב-2002
21 Summer

"" הוא סינגל של צמד מוזיקת הקאנטרי האמריקאי, האחים אוסבורן, שיצא, על ידי חברת התקליטים קפיטול רקורדס נאשוויל, ב-29 בפברואר 2016, כסינגל השני מתוך אלבום האולפן הראשון של הצמד, *[[Pawn Shop]]*. השיר נכתב על ידי קרייג וייסמן , ג'ון וטי. ג'יי. אוסבורן, והופק על ידי ג'יי ג'ויס .

## תוכן השיר
השיר הוא שיר נוסטלגי המזכיר מאהב/ת לשעבר שהיה למספר בקיץ. ג'ון אוסבורן אמר כי: "מדובר בהסתכלות אחורה על תקופה בחייך, ללא קשר להתנהלותה של מערכת היחסים הקודמת לה. כל מה שהשתבש נראה נסחף משם ואתה זוכר רק את הזוהר שבו, ואת היופי שבו ואת החשיבות שלו."

במקור, הצמד הוציא דמו של השיר עם הוק ווקאלי. כאשר הקליטו את הגרסה המאלה עם ג'יי גויס, ההוק הוואקלי הוחלף בגיטרה של ג'ון, והושמעו קולות אקו של נטלי אוסבורן, הבסיסט פיט שטרנברג ולוסי סילבס . המתופף אדם בוקס  ניגן על תוף סנר . הצמד אמר כי הם רצו שלשיר יהיה אווירה דומה לשיר של ג'קסון בראון.

לאחר שיצא כגיי בפברואר 2021, טי. ג'יי. אוסבורן חשף שהשיר נכתב על שברון הלב הראשון שלו, לאחר שסיים את מערכת היחסים עם גבר שיצא איתו בסתר. בריאיון עיתונאי למגזין טיים, הוא הסביר כי: "כעסתי שאף אחד לא ידע למה כואב לי. כל כך הרבה פעמים שרתי את השיר הזה ורציתי לבכות. אנשים אוהבים את השיר הזה, אבל הרגש שלו עמוק יותר ממה שהם בכלל מבינים".

## וידאו קליפ
הווידאו קליפ, שבוים על ידי ג'סטין קלאו, יצא בערוץ היוטיוב של הצמד ב-2 באוגוסט 2016. נכון לאוקטובר 2022, הווידאו קליפ נצפה למעלה מ-9 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירים שהופקו על ידי ג'יי ג'ויס
קטגוריה:שירי להט"ב
קטגוריה:שירים על הקיץ
קטגוריה:בלדות קאנטרי
קטגוריה:סינגלים בהוצאת קפיטול רקורדס נאשוויל
210 איזבלה

**210 איזבלה** (בשמו הרשמי: **210 Isabella**) הוא אסטרואיד בחגורת האסטרואידים שהתגלה ב-12 בנובמבר 1879 על ידי האסטרונום האוסטרי יוהאן פאליזה ממצפה הכוכבים בווינה. הוא מהווה חלק ממשפחת האסטרואידים נמסיס ומקור שמו אינו ידוע.

ככל האסטרואידים בחגורה, מסלולו נמצא בין מאדים לצדק. זמן ההקפה שלו הוא 1,639.21 ימים (4.49 שנים) וקוטרו הממוצע 86.65 ק"מ. הוא נע במהירות ממוצעת של 18.05698485 קמ"ש בזווית 5,26134646º.

## קישורים חיצוניים

* 

## הערות שוליים

קטגוריה:חגורת האסטרואידים
244 סיטה

**244 סיטה** (בשמו הרשמי: **244 Sita**) הוא אסטרואיד בחגורת האסטרואידים שהתגלה ב-14 באוקטובר 1884 על ידי האסטרונום האוסטרי יוהאן פאליזה ממצפה הכוכבים בווינה. האסטרואיד נקרא על שמה של סיטה , בת זוגו של האל ראמה מהמיתולוגיה ההינדואית.

ככל האסטרואידים בחגורה, מסלולו נמצא בין מאדים לצדק. זמן ההקפה שלו הוא 1,171.21 ימים (3.21 שנים) וקוטרו הממוצע 10.95 ק"מ. הוא נע במהירות ממוצעת של 20.19815804 קמ"ש בזווית 2,84359º.

## קישורים חיצוניים

* 

## הערות שוליים

קטגוריה:חגורת האסטרואידים
הובר (אלבמה)

**הובר** (באנגלית: **Hoover**) היא עיר במרכז אלבמה, ארצות הברית. העיר ממוקמת למרגלות הרי האפלצ'ים והיא השישית בגודלה במדינה. נכון ל־2020, מתגוררים בעיר כ־92,606 תושבים.

## היסטוריה
ימין|ממוזער|300x300 פיקסלים|הספרייה הציבורית של הובר, 2007
העיר הייתה ידועה כפרבר שקט וכעיר שינה עוד משנות ה-30 של המאה ה-20. העיר עצמה התאגדה כעירייה בשנת 1967, ונקראה על שם ויליאם ה. הובר (1890–1979), בעל חברת ביטוח מקומית.

משנות ה-80 והלאה העסקים והמסחר המקומיים שגשגו, מה שתרם לצמיחתה הדמוגרפית של העיר.

## ממשל ופוליטיקה
ראש העיר ומועצתה נבחרים על בסיס לא מפלגתי לתקופות כהונה מקבילות של ארבע שנים, שמתחילות ב-1 באוקטובר. עד שנת 2004 מועצת העיר כללה חמישה חברים, וכיום היא מונה שבעה חברים.

## דמוגרפיה
לפי מפקד האוכלוסין משנת 2020, מתגוררים בעיר כ-92,606 תושבים בכ-32,461 משקי בית ו-23,672 משפחות.

## קישורים חיצוניים

* 

## הערות שוליים

קטגוריה:אלבמה: ערים
קטגוריה:יישובים שהוקמו ב-1850
שגרירות ישראל במנילה

**שגרירות ישראל בפיליפינים** נמצאת בקומות 9-11 של מרכז "Avecshares" בטאגיג במטרו מנילה. זוהי הנציגות הקבועה של ישראל בפיליפינים ומייצגת את ישראל מאז שנת 1962. השגריר הנוכחי של ישראל בפיליפינים הוא השגריר אילן פלוס. השגרירות תוכננה ועוצבה על ידי האדריכל איתן קימל.

הקשר התרבותי החזק בין המדינות בא לידי ביטוי באירועים ובפעילויות השונות שמארגנת השגרירות. השגרירות מקיימת פסטיבל קולנוע ישראלי, חגיגות ביום העצמאות והשתתפות בפסטיבל הג'אז והאמנויות הפיליפיני הבינלאומי. האמנים תומר הימן, עידו תדמור, גיא ויהל הופיעו בעבר במסגרת השגרירות. היימן הוא הבמאי של הסרט בובות נייר העוסק בעובדים הפיליפינים בישראל.

הפיליפנים הכירה בישראל ב-1 באפריל 1949. בתחילה מונה יהודי תושב מנילה, ארנסט סימקה, לקונסול כבוד. בשנות ה-50 חלה התחממות ביחסים. ב-26 בפברואר 1958 הוחלט על קיום יחסים דיפלומטיים מלאים בין שתי המדינות, וישראל האמינה את שגרירותה ביאנגון על יחסיה עם תאילנד. ב-1962 הוחלט על פתיחת שגרירות ישראל במנילה, כשבמקביל פתחה הפיליפינים שגרירות בתל אביב.

השגרירות, מדינת ישראל ועמותת ישראייד סיעו לפיליפינים בזמן טייפון האיאן שהכה במדינה בנובמבר 2013.

## שגרירים

* 1957: יעקב שמעוני (ציר לא תושב, יאנגון)
* 1957–1960:  דניאל קורט לוין  (ציר לא תושב, יאנגון)
* 1960–1963: יחיאל אילסר (ציר)
* 1963–1965: שמואל שלף
* 1965–1968: אברהם קדרון
* 1968–1972: יעקב אבנון
* 1972–1976: דניאל לאור
* 1976–1978: שלמה סרויה
* 1978–1981: משה רביב
* 1981–1983: יעקב אביעד
* 1983–1986: אורי גורדון
* 1986–1988: מאיר גביש
* 1988–1992: יואב בהירי
* 1992–1997: עמוס שטיבל
* 1997–2000: אילן ברוך
* 2000–2004: אירית בן-אבא
* 2004–2007: יהושע שגיא
* 2007–2011: צבי אבינר ופני
* 2011–2014: מנשה בר און
* 2014–2018: אפרים בן מתתיהו
* 2018–2021: רפאל הרפז
* 2021–הווה: אילן פלוס

## ראו גם
* יחסי הפיליפינים–ישראל
* שגרירות הפיליפינים בישראל

## קישורים חיצוניים
* 

## הערות שוליים

*
מנילה
קטגוריה:יחסי הפיליפינים–ישראל
קטגוריה:מנילה
מוסטפא טארק

**מוסטפא טארק משעל** (בערבית: **مصطفى طارق مشعل** בתעתיק: **מצטפא טארק משעל**; נולד ב-28 במרץ 2001 בקטר) הוא כדורגלן קטרי המשחק בעמדת הקשר בקבוצת א-סד מליגת העל הקטרית ובנבחרת קטר.

## קריירת מועדונים
טארק גדל במחלקת הנוער של א-סד מליגת העל הקטרית. בשנת 2018 החל לשחק בקבוצה הבוגרת של המועדון.

## קריירה בינלאומית
טארק היה חלק מסגל נבחרת קטר עד גיל 23 בטורניר גביע אסיה עד גיל 23 בשנת 2022, וערך שלוש הופעות בטורניר. ב-26 באוגוסט 2022 ערך את הופעת הבכורה שלו בנבחרת קטר, בתיקו 1-1 נגד נבחרת ג'מייקה במשחק ידידות.

נכלל בסגל נבחרת קטר לטורניר מונדיאל 2022.

## תארים
;א-סד
* אליפות קטר (2): 2020/2021, 2021/2022
* גביע הליגה הקטרית (1): 2019/2020
* גביע אמיר קטר (1): 2021

## קישורים חיצוניים

## הערות שוליים

קטגוריה:כדורגלנים קטרים
קטגוריה:קשרי כדורגל קטרים
קטגוריה:כדורגלני א-סד
קטגוריה:כדורגלני נבחרת קטר
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:קטרים שנולדו ב-2001
נאיף אל-חדרמי

**נאיף עבד א-רחמן אל-חדרמי** (בערבית: **نايف عبد الرحمن الحضرمي** בתעתיק: **נאיף עבד אלרחמן אלחצ'רמי**; נולד ב-18 ביולי 2001 בקטר) הוא כדורגלן קטרי המשחק בעמדת קשר הכנף בקבוצת א-ריאן מליגת העל הקטרית ובנבחרת קטר.

## קריירת מועדונים
אל-חדרמי גדל במחלקת הנוער של א-ריאן מליגת העל הקטרית. בשנת 2019 החל לשחק בקבוצה הבוגרת של המועדון.

## קריירה בינלאומית
ב-29 במרץ 2022 ערך אל-חדרמי את הופעת הבכורה שלו בנבחרת קטר, בתיקו 0-0 נגד נבחרת סלובניה במשחק ידידות.

נכלל בסגל נבחרת קטר לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים קטרים
קטגוריה:קשרי כדורגל קטרים
קטגוריה:כדורגלני א-ריאן
קטגוריה:כדורגלני נבחרת קטר
קטגוריה:כדורגלני מונדיאל 2022
קטגוריה:קטרים שנולדו ב-2001
הילדה בסוודר הירוק

**הילדה בסוודר הירוק: חיים בצל השואה** הוא ספר שנכתב על ידי קריסטינה חיגר ודניאל פייזנר , יצא לאור בהוצאת St. Martin's Press  בשנת 2008. כדי להימנע מגירוש למחנות ריכוז נאצים במהלך השואה באוקראינה, התחבאו קריסטינה חיגר ומשפחתה במערכת הביוב של לבוב. כדי להתחמם היא לבשה סוודר ירוק שסבתה סרגה לה, שנמצא כעת במוזיאון ארצות הברית לזכר השואה.

הספר תורגם לעברית ויצא בהוצאת דני ספרים בשנת 2012.

## עלילה
הנערה בסוודר הירוק הוא ספר זיכרונות שנכתב על ידי קריסטינה חיגר ודניאל פייזנר על חייה של חיגר כשהיא בורחת מגטו לבוב עם משפחתה. חיגר ובני משפחתה נאלצים להיכנס לביוב של לבוב כדי להימלט מרצח בידי הנאצים.

הבריחה שלהם מתחילה בספטמבר 1939, כאשר הגרמנים פלשו לעיר לבוב וחיגר רק התחילה גן ילדים. לאחר שהחיילים הגרמנים כבשו בהצלחה את לבוב, משפחתה של חיגר ושאר האוכלוסייה היהודית בעיר נאלצו להגיע לגטו לבוב. לאחר שהוכנסו לבית חדש, אביה של חיגר בנה מקומות מסתור סודיים עבורה ועבור אחיה. הם התחבאו שם במשך שעות, עם כמות קטנה של מזון. הם הוצרכו לשמור על שתיקה מוחלטת כדי לא להיתפס על ידי הנאצים.

במאי 1943, רגע לפני חיסול גטו לבוב, קבוצה קטנה מן הגטו ברחה לביוב דרך בור סודי שאביה של חיגר חפר במשך שבועות באמצעות כפיות, מזלגות וכלים קטנים אחרים. בזמן שהייתה שם, סבתה של חיגר סרגה לה סוודר צמר ירוק כדי לחמם אותה.

בתיאור חוויותיה בביוב, מתארת חיגר עובד ביוב קתולי פולני בשם לאופולד סוחה. בתחילה היה מביא לקבוצה אוכל תמורת כסף, אבל גם כשהמשפחה כבר לא יכלה לשלם, המשיך. היא מספרת שלאופולד סוחה היה לוקח גם את הבגדים שלהם לניקוי, למרות הסיכון להיתפס. משפחת חיגר כינו אותו "המלאך".

חיגר מזכירה תקופה שבה איבדה את קולה בעקבות טראומה, ולאופולד סוחה הביא אותה למכסה ביוב והרים אותה כדי להראות לה את העולם שמחוץ לביוב ולהרגיע אותה.

הקבוצה סבלה מספר אירועים מסכני חיים בתוך הביוב, כולל הצפות חמורות ושריפה גדולה. חיגר כותבת על החוויה שלה, "איכשהו יכולנו תמיד להמציא משהו שיגרום לנו להתפוצץ בצחוק. אני חושב שזה הציל גם אותנו. זה הציל את המוח שלנו". מתוך 150,000 היהודים שחיו בלבוב, שרדו רק שלוש משפחות, ביניהן משפחת חיגר.

## על הסופרת
לאחר שנמלטו מהביוב של לבוב, עברו חיגר ומשפחתה לישראל. שם למדה רפואת שיניים ונישאה לניצול שואה נוסף בשם מריאן.

חיגר ובעלה היגרו לארצות הברית. כעת הם גרים בלונג איילנד. לחיגר ולמריאן יש שני ילדים ושני נכדים.

אחיה של חיגר, פאוול, נהרג בתאונת דרכים במהלך שירות מילואים, כשהיה בן 39. היו לו שני ילדים וחמישה נכדים המתגוררים כיום בישראל. אביהם של חיגר ופאוול נפטר בשנת 1975, ואמם בשנת 2000, בגיל 91.

חיגר היא כיום עד הראייה החי היחיד למה שהתרחש בביוב של לבוב. הסוודר הירוק המפורסם שלה הוצג במוזיאון לזכר השואה של ארצות הברית ושוחזר על ידי סורגים ברחבי העולם.

## סרט
באפילה, סרט דרמה פולני משנת 2011 שנכתב על ידי דייוויד פ. שאמון , בוים על ידי אגניישקה הולנד , ומועמד לפרס אוסקר לסרט הבין-לאומי הטוב ביותר בטקס האוסקר ה-84, מבוסס על סיפור זה.

## הערות שוליים

קטגוריה:זיכרונות מהשואה
דודג' צ'ארג'ר

**דודג' צ'ארג'ר** (באנגלית: **Dodge Charger**) היא מכונית מבית דודג' אשר שווקה בשבעה דורות מאז 1966.
## היסטוריה
בשנת 1964 הוצגה מכונית התצוגה  של הדור הראשון. מכונית קונספט של הדור השני הוצגה בשנת 1965, והייתה בעלת דמיון רב לגרסת הייצור משנת 1966.

הצ'ארג'ר נבנתה על בסיס שלוש פלטפורמות שונות בגדלים שונים. בארצות הברית, הצ'ארג'ר נמכרה במרכב של מכוניות האצ'בק תת־קומפקטיות , מכוניות סדאן בגודל מלא, מכוניות שרירים  ומכוניות קופה יוקרתיות אישיות . הגרסה הנוכחית היא סדאן עם ארבע דלתות.

הרקע לייצור הצ'ארג'ר בשנות ה-60, היה המאמץ של דודג' לייצר מכונית פוני יוקרתית וגדולה. בכך להיכנס לתחרות בתחום, אותו הובילו חברות אמריקאיות אחרות. אמריקן מוטורס כבר בנתה רכב דומה מאוד בשנת 1965, מרלין, ששווקה כמכונית יוקרה אישית, נישה שרק התפתחה. מרקורי הצליחה גם היא בתחום עם דגם הקוגר (Cougar) היוקרתי, שהיה גדול ומעודן יותר מהפורד מוסטנג, חלוצת הקונספט של מכוניות הפוני מ-1964. הצ'ארג'ר מוצבה כמכונית קופה יקרה ויוקרתית יותר, המכוונת לפלח השוק של אולדסמוביל טורונדו ופורד ת'נדרבירד, מקום מכוניות השרירים האחרות.

## קישורים חיצוניים

* 

## הערות שוליים

צ'ארג'ר
הילסבורו (אורגון)

**הילסבורו** (באנגלית: **Hillsboro**) היא העיר החמישית בגודלה במדינת אורגון שבארצות הברית. בשנת 2020 התגוררו בעיר כ-106,447 תושבים.

כיום יש בהילסבורו יותר מעשרים פארקים, אצטדיון ועשרה אתרים הרשומים במרשם הלאומי של מקומות היסטוריים (NRHP). בסמוך לעיר נמל התעופה הילסבורו, ופועל בה גם קמפוס מקצועות הבריאות של אוניברסיטת פסיפיק.

## היסטוריה
במשך אלפי שנים חיו שבטים אינדיאנים באזור הילסבורו. האקלים המקומי הפך את האזור למתאים לדיג, ציד, איסוף מזון וחקלאות. אוכלוסיית האינדיאנים הצטמצמה מאוד לאחר הקשר עם האירופאים במהלך המאה ה-18, שהדביקו אותם באבעבועות שחורות, עגבת ומלריה. מתוך 1,000-2,000 אינדיאנים שחיו באזור ב-1780, רק 65 נותרו בחיים ב-1851. בשנת 1855 שלחה ממשלת ארצות הברית את הניצולים לשמורה.

מתיישבים אירופאים התיישבו בהילסבורו ב-1842, שנקראה מאוחר יותר על שמו של דייוויד היל, פוליטיקאי מאורגון. אזור הילסבורו חובר למסילות הרכבת בשנות ה-70 של המאה ה-19, מה שתרם לפיתוחו. הילסבורו התאגדה כעירייה ב-19 באוקטובר 1876 באישור בית המחוקקים של אורגון. ראש העיר הראשון היה א. לולינג, שנכנס לתפקידו ב-8 בדצמבר 1876, וכיהן לתקופת כהונה של שנה.

בשנת 1880 הוקמה תחנת מכבי אש, ובשנים 1892–1893 פותחו תשתיות החשמל ומי השתייה. הילסבורו בנתה את מערכת הביוב הראשונה שלה ב-1911. הספרייה העירונית נפתחה בדצמבר 1914. בשנים 1921–1952 עמד מגדל הרדיו השני בגובהו בעולם בצד הדרומי של העיר.

בשנות ה-80 של המאה ה-20 הגיעו חברות הייטק רבות לעיר. בשנת 2005 נחנך בניין העירייה החדש. נשיא ארצות הברית ברק אובמה ביקר בעיר בפברואר 2011.

## דמוגרפיה

## כלכלה
הייצור הוא הענף המוביל בהילסבורו, המעסיק כ-24% מהעובדים, ואחריו שירותי הבריאות, החינוך והשירותים החברתיים המעסיקים 15% מהעובדים. התעסוקה הקמעונאית מעסיקה 12%, הבנייה- 7%, ו-13% מהעובדים מועסקים בענפים אחרים. 68% מהעובדים נוסעים לבד למקום העבודה, ו-8% משתמשים בתחבורה ציבורית.

בעיר פועלות חברות טכנולוגיות רבות, כשהבולטת והגדולה בהן היא אינטל. חברות בולטות נוספות המעסיקים עובדים רבים הן קייזר פרמננטה, נייקי ו-ולס פארגו.
ימין|ממוזער|מרכז אינטל בעיר

## פוליטיקה וממשל
העיר מנוהלת על ידי מועצה בת שישה חברים (בנוסף על ראש העיר) הנבחרים על ידי כלל התושבים. חברי מועצת העיר וראש העיר נבחרים אחת לארבע שנים ויכולים לכהן עד שתי כהונות רצופות. ישיבות מועצת העיר מתכנסות פעמיים בחודש. בשנת 2021, סטיב קאלוואי היה ראש העיר וחברי המועצה הם ביץ' פייס, ריק ואן בוורן, קייל אלן, אנתוני מרטין, אוליביה אלקייר וג'ינה רולטו היו חברי מועצת העיר. רובי האמונד משמש כמנהל הכללי של העירייה.

הילסבורו שוכנת במחוז הקונגרס הראשון של אורגון, המיוצגת על ידי חברת בית הנבחרים של ארצות הברית סוזן בונמיצ'י מן המפלגה הדמוקרטית.

## קישורים חיצוניים

* 

* 

## הערות שוליים

קטגוריה:אורגון: ערים
קטגוריה:יישובים שהוקמו ב-1842
יוניברסל מוטאון רקורדס

**יוניברסל מוטאון רקורדס** (באנגלית: **Universal Motown Records**) הייתה חברת תקליטים אמריקאית שפעלה כחטיבה של יוניברסל מוטאון ריפבליק גרופ . זה היה הגלגול העכשווי של הלייבל האגדי מוטאון רקורדס, והחצי ה"אורבני" של יוניברסל מיוזיק גרופ, אם כי היו גם כמה אמני רוק בלייבל (יחד עם התת-לייבלים שלו).

## היסטוריה
בשנת 2005, מוטאון רקורדס מוזגה עם האמנים האורבניים ביוניברסל רקורדס כדי ליצור את יוניברסל מוטאון רקורדס, בראשות המנכ"לית לשעבר של אלקטרה רקורדס סילביה רון, והושמה תחת חטיבת הגג החדשה שנוצרה ביוניברסל מוטאון ריפבליק גרופ. מוטאון רקורדס החלה לחגוג 50 שנה להיווסדה (12 בינואר 2009) בסוף 2008. החגיגה כללה את צאתו של מארז *The Complete No. 1* הכולל את להיטי המקום הראשון של מוטאון ממצעדי הפופ, R&B והדיסקו של בילבורד, הוצאות מחודשות של התקופה הקלאסית של אלבומי מוטאון בתקליטור ואירועים מתוכננים נוספים, שיצאו בשיתוף עם חטיבת הקטלוגים של יוניברסל מיוזיק גרופ.

בשנת 2011, בוצעו שינויים ביוניברסל מוטאון ריפבליק גרופ, ומוטאון רקורדס הופרדה מיוניברסל מוטאון רקורדס וחברת הגג והתמזגה לתוך איילנד דאף ג'אם מיוזיק גרופ, מה שהפך את יוניברסל ריפבליק רקורדס (כעת מקוצר לריפבליק רקורדס החל מסוף 2012) לחברה עצמאית והשבית את יוניברסל מוטאון ריפבליק גרופ.

## קישורים חיצוניים
* 

## הערות שוליים

קטגוריה:חברות תקליטים
281 לוקרישה

**281 לוקרישה** (בשמו הרשמי: **281 Lucretia**) הוא אסטרואיד בחגורת האסטרואידים שהתגלה ב-31 באוקטובר 1888 על ידי האסטרונום האוסטרי יוהאן פאליזה ממצפה הכוכבים בווינה. האסטרואיד נקרא על שמה של האסטרונומית הגרמנייה-אנגלייה קרוליין לוקרציה הרשל אשר הייתה אחת מהאסטרונומיות הראשונות שזכו להכרה בפני עצמן עבור עבודתן.

ככל האסטרואידים בחגורה, מסלולו נמצא בין מאדים לצדק. זמן ההקפה שלו הוא 1,182.08 ימים (3.24 שנים) וקוטרו הממוצע 11.76 ק"מ. הוא נע במהירות ממוצעת של 20.13602966 קמ"ש בזווית 5,30786º.

## קישורים חיצוניים

* 

## הערות שוליים

קטגוריה:חגורת האסטרואידים
הורטקור

**הורטקור** (באנגלית: **Hurtcore**), נגזרת מהמילים הלועזיות "Hardcore" (קשה) ו"Hurt" (פגיעה), הוא שם שניתן לפורנוגרפיית ילדים קשה, הכוללת בדרך כלל אלימות משפילה, פגיעה פיזית חמורה והתעללות מינית בילדים. החומר שמוצג הוא בדרך כלל כה קיצוני, שאפילו פדופילים רבים מגנים ודוחים את הז'אנר. איילין אורמסבי, סופרת ומחברת של "הרשת האפלה ביותר", תיארה הורטקור כ"פטיש של אנשים שחווים עוררות מינית בגלל גרימת כאב, או אפילו עינויים, לאדם אחר שאינו משתתף מרצון". לצד עמדת הכוח שהצופה או המשתתפים מרגישים על הקורבנות, בכי וצרחות של כאב עשויים לגרום לעוררות מינית גדולה יותר.

מספר פורומים ברשת האפלה מוקדשים לדיון, ולשיתוף תמונות וסרטונים של פורנוגרפיה זאת. למשל, בשנת 2013 ידוע לשמצה ביותר ברשת האפלה היה הפורום "Hurt 2 The Core", בניהולו של עבריין המין מת׳יו דייוויד גרהם, שנודע כ"מלך ההורטקור" ו"אחד ממפיצי פורנוגרפיית הילדים וההורטקור הגדולים ביותר בעולם".

בשנת 2018, מת׳יו פלדר הורשע ב-137 אישומים בבריטניה, ביניהם בהפצה והחזקה של פורנוגרפיה זאת. בפברואר 2018 הוא נכלא ל-32 לשנים, ומאוחר יותר הפחית בית המשפט את תקופת המאסר שלו ל-25 שנים. כאשר הוסברו לו לראשונה החשדות שמיוחסים לו אמר, "נשמע כמו גיליון הרשעות מהגיהנום".

## ראו גם
* Dark web
* פדופיליה
* עבריינות מין
* פורנוגרפיית ילדים
* סרט סנאף

## קישורים חיצוניים
* 

## הערות שוליים

2022 10
קטגוריה:פורנוגרפיה
קטגוריה:פשעים נגד ילדים
קטגוריה:עבירות מין
קטגוריה:אלימות
צ'ארלי ויקרס

**צ'ארלי ויקרס** (באנגלית: **Charlie Vickers**; נולד ב-30 באוקטובר 1992) הוא שחקן קולנוע וטלוויזיה אוסטרלי. ידוע בשל תפקידיו בסדרות "מדיצ'י" ו"שר הטבעות: טבעות הכוח".
## ביוגרפיה
ויקרס נולד בסנט קילדה, בפרברי מלבורן שבמדינת ויקטוריה, באוסטרליה, באוקטובר 1992. הוא גדל בגילונג ולמד לתואר באמנות באוניברסיטת RMIT במלבורן ולאחר מכן למד בבית הספר המרכזי לנאום ודרמה בסידני. בהמשך, עבר לאנגליה בה למד בבית הספר המרכזי לנאום ודרמה בלונדון, עד 2017.
### קריירה
ב-2018, גילם את הדמות גוליילמו די פאצי, הבן הצעיר למשפחת פאצי בסדרה מבית נטפליקס, מדיצ'י. בשנת 2019, ויקרס כיכב בסרט הקומדיה שביימה רייצ'ל וורד, פאלם ביץ', שם גילם את דן, לצד סם ניל, מתילדה בראון, גרטה סקאצ'י וריצ'רד אי. גרנט. ב-2020 הופיע ויקרס בסרט המותחן של דאגלס ריי, Death in Shoreditch, בו גילם את תפקידו של אנדרוז בסרט לצד קאריל תומאס.

בשנת 2022, ויקרס גילם את הלברנד בסדרת הטלוויזיה של אמזון המבוססת על עולמו של טולקין, "שר הטבעות: טבעות הכוח", כשהופיע לראשונה בפרק 2 לצד מורוויד קלארק. לצורך התפקיד, ויקרס יצא לטייל במשך 5 ימים בפארק הלאומי טונגרירו, ניו זילנד. הוא הופיע בסדרה כשמשך את גלדריאל מהמים. כדי לבצע את הסצנות התת-ימיות, ויקרס היה צריך ללמוד לצלול חופשי. ויקרס הוא רץ נלהב, לאחר שהשלים מספר טריאתלונים ורץ באופן קבוע בין 5 ל-10 אלף ריצות מספר פעמים בשבוע.

ב-2022, ויקרס לוהק לככב בעיבוד הטלוויזיוני לרומן של הולי רינגלנד, הפרחים האבודים של אליס הארט (The Lost Flowers of Alice Hart).

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:אוסטרלים שנולדו ב-1992
האגודה לחקר רפואת ילדים

**האגודה לחקר רפואת ילדים** (**SPR**) היא אגודה בינלאומית של חוקרים שעוסקים בקידום רפואת ילדים, במגוון תחומים. האגודה לחקר רפואת ילדים מנהלת שיתוף פעולה עם האגודה האמריקאית לרפואת ילדים.

## ראו גם
* האקדמיה האמריקאית לרפואת ילדים
* האגודה האמריקאית לרפואת ילדים

## קישורים חיצוניים
* 
* האתר של האגודה לחקר רפואת ילדים

## הערות שוליים

קטגוריה:אגודות מדעיות
קטגוריה:רפואת ילדים
מוחמד עימאד

**מוחמד עימאד עיאש** (בערבית: **محمد عماد عياش** בתעתיק: **מחמד עמאד עיאש**; נולד ב-27 בפברואר 2001 בקטר) הוא כדורגלן קטרי המשחק בעמדת הבלם בקבוצת אל-וכרה מליגת העל הקטרית.

## קריירת מועדונים
עימאד גדל באקדמיית אספייר. בשנת 2019 חתם בא-דוחייל מליגת העל הקטרית. בסך הכל ערך ארבע הופעות ליגה במדי המועדון. הוא הושאל פעמיים לאל-אהלי מליגת העל הקטרית, במדיה ערך שמונה הופעות ליגה. ב-1 בינואר 2021 חתם באל-וכרה מליגת העל הקטרית.

## קריירה בינלאומית
עימאד היה חלק מסגל נבחרת קטר עד גיל 23 בטורניר גביע אסיה עד גיל 23 בשנת 2022, וערך שלוש הופעות בטורניר.

## תארים
;א-דוחייל
* גביע הליגה הקטרית (1): 2021/2022

## קישורים חיצוניים

קטגוריה:כדורגלנים קטרים
קטגוריה:בלמי כדורגל קטרים
קטגוריה:כדורגלני א-דוחייל
קטגוריה:כדורגלני אל-אהלי (דוחה)
קטגוריה:כדורגלני אל-וכרה
קטגוריה:קטרים שנולדו ב-2001
מגדל הגמל (גניגר)

מגדל הגמל על בול של קק"ל - 1939|שמאל|ממוזער|250px
**מגדל הגמל** הוא מגדל שמירה ותצפית שנבנה בשנות ה-30 למטרות ביטחוניות על מורדות הרי נצרת מעל קיבוץ גניגר. המגדל, שנבנה בסגנון הבאוהאוס, שימש לייעודו עד קום המדינה. ב-2003 עבר תהליך שיפוץ ושימור והוכרז כאתר מורשת מטעם המועצה לשימור אתרי מורשת בישראל.

## רקע
שנות ה-30 של המאה ה-20 התאפיינו בחוסר שקט ביטחוני שתחילתו במאורעות תרפ"ט (1929) ושיאו במרד הערבי הגדול ב-1936. במהלך אותן שנים הותקפו רבים מהישובים העבריים בארץ ישראל ונאלצו להתגונן בדרכים שונות. בניית מערכות תצפית והגנה מבוצרות הייתה הדרך העיקרית בה נקטו היישובים כשבמסגרת זו הוקמו מבני בטון, נבנו חומות הגנה ומגדלי שמירה וירי ונחפרו מקלטים, תעלות ובונקרים. המגדל בגניגר היה אחד מאותם מבנים שהוקמו כחלק מהתבצרות היישוב היהודי.

## ההיסטוריה של המגדל
### הקמת המגדל
היוזמה להקמת המגדל הייתה של קק"ל שרצתה לצפות על הדרך מנצרת לחיפה וכן לשמור על יער בלפור שניטע על מורדות הרי נצרת זמן קצר לפני כן. תכנון המגדל נמסר לאדריכלים יוחנן רטנר ועמנואל ילן שהיו פעילים באזור הצפון ושילבו אדריכלות ופעילות ביטחונית. אדריכלים אלו, שהושפעו מעבודותיו של אריך מנדלסון, תכננו מבנה צבוע לבן בסגנון הבאוהאוס. הבנייה של המגדל החלה ב-1932 והסתיימה ב-1935. רוב המימון לפרויקט נתרם לקק"ל על ידי "התאחדות בתי הכנסיות של חברת בני ישראל בלונדון".

כיאה למבנה ביטחוני, נבנה המגדל כולו מבטון וכלל חדר תחתון, מעלה מדרגות לולייני וחדר שמירה עליון ובו פתחי חלונות. בראשו של המגדל, מעל חדר השמירה, הותקן זרקור לשירות השומרים. בגלל צורת המבנה הדומה לגמל כורע נקרא המגדל "מגדל הגמל".

לאחר סיום הבנייה אויש המקום על ידי כיתת שמירה שגרה בחלק התחתון כשהשומר התורן ישב בחדר העליון. מכיוון שיער בלפור היה צעיר בלט המגדל מעל צמרות העצים והיווה סימן הכר של הקיבוץ. כחלק מההערכות הביטחונית הותקן במקום סליק לשירות חברי ארגון ההגנה.

### לאחר קום המדינה
לאחר קום המדינה לא היה בו יותר צורך ביטחוני והמגדל ננעל כשבחדר התחתון הוקם חדר טבע עבור תלמידי בית הספר. בשנות ה-60 נפתחה בריכת שחיה בצמוד למגדל והחדר התחתון הפך לחדר השירות של הבריכה, חדר המציל, ותחנת העזרה ראשונה שלה. עם השנים גדלו העצים ביער בלפור והמגדל נעלם ביער.

### תהליך השימור
ב-2003 יזם חבר גניגר, האדריכל אהרן בן-אפרים (ממשרד א"ב מתכננים), את שיפוץ ושימור המגדל. בן-אפרים גייס 150,000 ש"ח לטובת שיפוץ המגדל.

על אף תוכניות שהוגשו להפוך את האתר לנקודת תיירות פתוחה לביקורים, נכון ל-2024 המגדל עדיין סגור ולא נגיש.

## קישורים חיצוניים

* 
* מירב גולדוין, מגדל עם יחסי ציבור, 23 במאי 2021
* מגדל הגמל, באתר הושבילים
* מגדל הגמל, באתר קק"ל

## הערות שוליים

קטגוריה:אתרי מורשת במחוז צפון
קטגוריה:גניגר
קטגוריה:מבנים ואתרים שתכנן יוחנן רטנר
קטגוריה:ישראל: מגדלים
קטגוריה:בנייה ופיתוח בתקופת המנדט
קייצ'ירו היגוצ'י

**קייצ'ירו היגוצ'י** (ביפנית: **樋口季一郎**; 20 באוגוסט 1888 – 11 באוקטובר 1970) היה לוטננט גנרל בצבא היפני הקיסרי במלחמת העולם השנייה והיה אחראי להצלתם של אלפי יהודים שברחו מאימת נאצים.

## ביוגרפיה
היגוצ'י נולד במה שכיום חלק מהעיר מינאמיואג'י באי אוואג'י, מחוז היוגו. הוא היה הבכור מבין תשעה אחים. כשהיה בן אחת עשרה, הוריו התגרשו והוא גדל על ידי משפחת אמו. הוא היה בוגר המחזור ה-21 של האקדמיה הצבאית הקיסרית והמחזור ה-30 של מכללת הסגל של הצבא היפני. כקצין זוטר, הוא נשלח כנספח צבאי לפולין. בשל שליטתו ברוסית, היגוצ'י הוצב מאוחר יותר במנצ'וריה עם צבא קוואנטונג. היגוצ'י היה איש סודו הקרוב של הגנרל אישיווארה קנג'י ושל הגנרל קורצ'יקה אנאמי.

בין השנים 1933–1935 היה מפקד גדוד חיל הרגלים ה-41 של, ובין השנים 1935–1937 שירת כראש המטה של הדיוויזיה השלישית. הוא נשלח לגרמניה במסגרת משלחת צבאית בשנת 1937.

כמייג'ור גנרל וכמפקד הסניף של חרבין הסיני שנכבש על ידי יפן בשנים 1937–1938, בעזרתו של יוסוקה מצואוקה, איפשר ל-4,000 עד 20,000 פליטים יהודים שנמלטו מגרמניה הנאצית לחצות את הגבול מאוטפור, ברית המועצות מנג'ואולי (עיר במדינת הבובות היפנית מנצ'וקוו), באירוע שלימים נודע בשם תקרית אוטפור. פקודיו של היגוצ'י היו אחראים להאכיל את הפליטים, ליישבם בחרבין או בשאנגחאי, ולארגן אשרות יציאה. הגנרל הידקי טוג'ו, אז ראש המטה של צבא קוואנטונג, הסכים לדעתו של היגוצ'י שהמדיניות הגרמנית נגד היהודים היא דאגה הומניטרית רצינית. נוריהירו יאסואה, תמך בהגנה על פליטים יהודים בפני הגנרל סיישרו איטגאקי, מה שהוביל לרעיון להקמתה של תוכנית המדיניות היהודית היפנית ב-1938.

היגוצ'י נקרא לחזור ליפן בסוף 1938. הוא שירת לזמן קצר במטה הכללי של הצבא היפני הקיסרי לפני שהוצב כמפקד של הדיוויזיה התשיעית ב-1939. בשנת 1942, הוא הועלה לדרגת לוטננט גנרל והוצב בסאפורו. הוא השתתף בפלישה לאיים האלאוטיים. לאחר מכן, כמפקד ארמיית המחוז הצפוני הוא ארגן את ההגנות של צפון יפן מפני פלישת כוחות בעלות הברית, ביצור האי שומשו בצפון האיים הקוריליים, והגנת האי דרום סחלין.

## קישורים חיצוניים

* 

## הערות שוליים

קטגוריה:מפקדי ארמיות יפניות במלחמת העולם השנייה
קטגוריה:מעוטרי מסדר השמש העולה
קטגוריה:גנרלים יפנים
קטגוריה:מצילים בשואה
קטגוריה:נספחים צבאיים יפנים
קטגוריה:יפנים שנולדו ב-1888
קטגוריה:יפנים שנפטרו ב-1970
קוואליטי קונטרול מיוזיק

**קוואליטי קונטרול מיוזיק** (באנגלית: **Quality Control Music**), ידועה גם כ**קוואליטי קונטרול** (**Quality Control**) או **QC**, היא חברת תקליטי היפ הופ אמריקאית שהוקמה על ידי קווין "קואוץ' קיי" לי ופיאר "פי" תומאס במרץ 2013. הפקותיו הופצו באמצעות יוניברסל מיוזיק דיסטריביושן  עד לפירוק העסקה ב-2015; הוצאותיו של הלייבל מופצים כעת באמצעות מוטאון וקרוליין , חברות בנות של קפיטול מיוזיק גרופ . תאמיקה הווארד וסיימון מיטשל הם מנהלי הלייבל, כשהווארד משמשת כמנהלת כללית.

בלייבל חתומים אמנים רבים, בהם מיגוס, ליל יאכטי, ליל בייבי וסיטי גירלז. בלייבל חתומה גם קארדי בי על הסכם ניהול.

קוואליטי קונטרול מיוזיק מפעילה גם סוכנות ניהול, סוליד פאונדיישן מנג'מנט (SFM), המנהלת אמנים שונים, בהם טריפי רד.

## היסטוריה
קווין לי ופיאר תומאס הקימו בתחילה את קוואליטי קונטרול מיוזיק על ידי שכירת צוותי רדיו וקידום מכירות, בזמן שהם פנו באופן אישי לפרסום וניהול. הם השקיעו מיליון דולר ושנה בבניית מטה במערב אטלנטה, המחזיק בארבעה אולפני הקלטות ושטחי משרדים.

ב-2020, מיגוס הגישו תביעה נגד החברה.

## דיסקוגרפיה
### אלבומי אוסף
* 2017: *Control the Streets, Volume 1*
* 2019: *Control the Streets, Volume 2*

### מיקסטייפים
* 2014: *Solid Foundation*

## קישורים חיצוניים
* 

## הערות שוליים

קטגוריה:היפ הופ: חברות תקליטים
סלאח זכריא

**סלאח זכריא חסן** (בערבית: **صلاح زكريا حسن** בתעתיק: **צלאח זכריא חסן**; נולד ב-24 באפריל 1999 בקטר) הוא כדורגלן קטרי המשחק בעמדת השוער בקבוצת א-דוחייל מליגת העל הקטרית ובנבחרת קטר.

## קריירת מועדונים
זכריא גדל במחלקת הנוער של אל-וכרה מליגת העל הקטרית, ממנה הושאל במשך תקופה קצרה למחלקת הנוער של אויפן. בין השנים 2019–2021 הושאל זכריא לאל-ע'ראפה מליגת העל הקטרית.

ב-3 בינואר 2021 חתם זכריא בא-דוחייל מליגת העל הקטרית.

## קריירה בינלאומית
זכריא היה חלק מסגל נבחרת קטר עד גיל 23 בטורניר גביע אסיה עד גיל 23 בשנת 2022, וערך שלוש הופעות בטורניר. ב-26 באוגוסט 2022 ערך את הופעת הבכורה שלו בנבחרת קטר, בתיקו 1-1 נגד נבחרת ג'מייקה במשחק ידידות.

נכלל בסגל נבחרת קטר לטורניר גביע אסיה 2023.

## תארים
;א-דוחייל
* גביע אמיר קטר (1): 2022

## קישורים חיצוניים

## הערות שוליים

קטגוריה:כדורגלנים קטרים
קטגוריה:שוערי כדורגל קטרים
קטגוריה:כדורגלני אל-וכרה
קטגוריה:כדורגלני אל-ע'ראפה
קטגוריה:כדורגלני א-דוחייל
קטגוריה:כדורגלני נבחרת קטר
קטגוריה:כדורגלני גביע הזהב 2023
קטגוריה:כדורגלני גביע אסיה 2023
קטגוריה:קטרים שנולדו ב-1999
פאב באג'י

**פאב באג'י** (באנגלית: **Pav Bhaji**; במראטהית: **पाव भाजी**) הוא מאכל הודי שמקורו באזור מהאראשטרה ונפוץ במדינות תת-היבשת ההודית.

המאכל מורכב מקארי ירקות הנקרא באג'י ומכיל תפוח אדמה, בצל, גזר, צ'ילי, אפונה, פלפלים ועגבניות ולצידו מוגש לחם רך הנקרא פאב, שניתן להחליפו בצ'פאטי או רוטי.

נהוג לאכול פאב באג'י חם בארוחת צוהריים. 
קובץ:Bhaji pav 2.jpg|מבט על של פאב באג'י
קובץ:Pav Bhaji at Home.JPG|מנה ביתית של פאב באג'י
קובץ:Pav Bhaaji (Indian Street Food).JPG|פאב באג'י עם בצל
קובץ:Pav Bhaji (22831662039).jpg|הכנה של באג'י על טאבה (Tava)
קובץ:Homemade Pav Bhaji V54.jpg|פאב באג'י בגרסה ביתית בליווי לחם
קובץ:Pav Bhaji in Progress 01.JPG|פאב באג'י במהלך ההכנה


## גרסאות
לפאב באג'י גרסאות שונות ומלבד הגרסה הרגילה קיימות גם גרסאות מבוססות עם גבינה, פטריות, לחם מטוגן ועוד.
* **פאב באג'י עם גבינה** - בגרסה זו מוסיפים גבינה צהובה או פניר לתבשיל הבאג'י.
* **פאב באג'י מטוגן** - בגרסה זו מטגנים את הלחם בתוך תבשיל הבאג'י.
* **פאב באג'י פטריות** - בגרסה זו מוסיפים פטריות לתבשיל הבאג'י.
* **קולהפורי פאב באג'י** - גרסה הנפוצה באזור קולהאפור בה מוסיפים תערובת תבלינים מקומית.

## קישורים חיצוניים

* 

## הערות שוליים

קטגוריה:המטבח ההודי
קטגוריה:לחם
קטגוריה:המטבח האסייתי
בסאם א-ראווי

**בסאם הישאם א-ראווי** (בערבית: **بسام هشام الراوي** בתעתיק: **בסאם השאם אלראוי**; נולד ב-16 בדצמבר 1997 בבגדאד שבעיראק) הוא כדורגלן קטרי המשחק בעמדת הבלם בקבוצת א-דוחייל מליגת העל הקטרית ובנבחרת קטר.

## קריירת מועדונים
א-ראווי גדל באקדמיית אספייר ובמחלקת הנוער של א-ריאן. הוא הושאל לקבוצות המילואים של סלטה ויגו ושל אויפן.

ב-28 ביולי 2017 חתם א-ראווי בא-דוחייל מליגת העל הקטרית.

## קריירה בינלאומית
ב-11 בנובמבר 2017 ערך א-ראווי את הופעת הבכורה שלו בנבחרת קטר, בהפסד 0–1 לנבחרת צ'כיה במשחק ידידות.

הוא היה חלק מסגל נבחרת קטר בטורניר גביע אסיה 2019, בו זכתה נבחרתו. ב-9 בינואר 2019 הבקיע את שער הבכורה שלו בנבחרת, בניצחון 0–2 על נבחרת לבנון במסגרת שלב הבתים של הטורניר. הוא הבקיע שער נוסף בטורניר, בניצחון 0–1 על נבחרת עיראק במסגרת שלב שמינית הגמר של הטורניר.

א-ראווי היה גם חלק מסגל הנבחרת בטורנירים קופה אמריקה 2019 וגביע הזהב 2021.

נכלל בסגל נבחרת קטר לטורניר מונדיאל 2022.

נכלל בסגל נבחרת קטר לטורניר גביע אסיה 2023.

## תארים
;א-דוחייל
* אליפות קטר (2): 2017/2018, 2019/2020
* גביע אמיר קטר (1): 2022

;נבחרת קטר
* גביע אסיה (1): 2019

## קישורים חיצוניים

## הערות שוליים

קטגוריה:כדורגלנים קטרים
קטגוריה:בלמי כדורגל קטרים
קטגוריה:כדורגלני א-ריאן
קטגוריה:כדורגלני א-דוחייל
קטגוריה:כדורגלני נבחרת קטר
קטגוריה:כדורגלני גביע אסיה 2019
קטגוריה:כדורגלני קופה אמריקה 2019
קטגוריה:כדורגלני גביע הזהב 2019
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני גביע אסיה 2023
קטגוריה:קטרים שנולדו ב-1997
מרכז הסחר העולמי (מוסקבה)

**מרכז הסחר העולמי** (ברוסית: **Центр международной торговли**) הוא מרכז עסקים הממוקם בגדת קרסנופרסננסקאיה במוסקבה. נבנה בהשתתפות של ארמנד האמר בסוף שנות ה-70.

מרכז הסחר העולמי ממוקם במרכז העסקים המתהווה של מוסקבה, לא רחוק מטבעת התחבורה השלישית, ליד מוסקבה סיטי.

המתחם כולל שלושה בנייני משרדים, מרכז כנסים, מלונות קראון פלאזה, סויוז, ומלונות דירות. השטח הכולל של המתקנים הוא 330 אלף מ"ר. המרכז מארח פגישות עסקיות, ימי עיון, קונגרסים, כנסים ואירועים עסקיים נוספים.

## היסטוריה
מרכז הסחר העולמי נבנה בשנת 1980 על פי פרויקט של צוות אדריכלים - מיכאיל פוסוחין  (ראש), ולדימיר קובאסוב  ופיוטר סקוקן  ; עד אמצע שנות ה-90 הוא נקרא סובינצסנטר. בשנים 1988–1989 אירח סובינצנטר משחקים של תוכנית הטלוויזיה "מה? איפה? מתי?".

## קישורים חיצוניים

* 

## הערות שוליים

קטגוריה:מוסקבה: מבנים
עבד א-רחמן מוסטפא

**עבד א-רחמן מוחמד פהמי מוסטפא** (בערבית: **عبد الرحمن محمد فهمي مصطفى** בתעתיק: **עבד אלרחמן מחמד פהמי מצטפא**; נולד ב-5 באפריל 1997 בקטר) הוא כדורגלן קטרי המשחק בעמדת קשר הכנף בקבוצת א-דוחייל מליגת העל הקטרית ובנבחרת קטר.

## קריירת מועדונים
מוסטפא גדל באקדמיית אספייר. בשנת 2016 חתם בלחוויאה (לימים א-דוחייל) מליגת העל הקטרית. במשך השנים הושאל למועדונים אל-אהלי, אל-וכרה ואל-ערבי מליגת העל הקטרית.

## קריירה בינלאומית
ב-7 בספטמבר 2018 ערך מוסטפא את הופעת הבכורה שלו בנבחרת קטר, בניצחון 0–1 על נבחרת סין במשחק ידידות. הוא היה חלק מסגל נבחרת קטר בטורניר גביע אסיה 2019, בו זכתה נבחרתו, אך לא שיחק בטורניר.

## תארים
;א-דוחייל
* אליפות קטר (2): 2016/2017, 2017/2018
* גביע אמיר קטר (2): 2016, 2018
* הגביע הקטרי (1): 2018
* גביע השייח' ג'אסם (1): 2016

;נבחרת קטר
* גביע אסיה (1): 2019

## קישורים חיצוניים

קטגוריה:כדורגלנים קטרים
קטגוריה:קשרי כדורגל קטרים
קטגוריה:כדורגלני א-דוחייל
קטגוריה:כדורגלני אל-אהלי (דוחה)
קטגוריה:כדורגלני אל-וכרה
קטגוריה:כדורגלני אל-ערבי (קטר)
קטגוריה:כדורגלני נבחרת קטר
קטגוריה:כדורגלני גביע אסיה 2019
קטגוריה:קטרים ממוצא מצרי
קטגוריה:קטרים שנולדו ב-1997
טארק סלמאן

**טארק סלמאן סולימאן עודה** (בערבית: **طارق سلمان سليمان عودة** בתעתיק: **טארק סלמאן סלימאן עודה**; נולד ב-5 בדצמבר 1997 באל-וכרה שבקטר) הוא כדורגלן קטרי המשחק בעמדת הבלם בקבוצת א-סד מליגת העל הקטרית ובנבחרת קטר.

## קריירת מועדונים
סלמאן גדל באקדמיית אספייר ובמחלקות הנוער של אל-וכרה, לחוויאה, ריאל סוסיאדד ודפורטיבו אלאבס. בשנת 2016 החל לשחק בג'ופיטר לאונס, קבוצת המילואים של קולטורל לאונסה. הוא הושאל למשך תקופה קצרה לאתלטיקו אסטורגה מהליגה הספרדית הרביעית.

ב-1 ביולי 2019 חתם סלמאן בא-סד מליגת העל הקטרית.

## קריירה בינלאומית
כ-23 באוגוסט 2017 ערך סלמאן את הופעת הבכורה שלו בנבחרת קטר, בניצחון 1–2 על נבחרת טורקמניסטן במשחק ידידות. הוא היה חלק מסגל נבחרת קטר בטורניר גביע אסיה 2019, בו זכתה נבחרתו, וכן בטורנירים קופה אמריקה 2019 וגביע הזהב 2021.

נכלל בסגל נבחרת קטר לטורניר מונדיאל 2022.

נכלל בסגל נבחרת קטר לטורניר גביע אסיה 2023.

## תארים
;א-סד
* אליפות קטר (3): 2018/2019, 2020/2021, 2021/2022
* גביע הליגה הקטרית (1): 2019/2020
* גביע אמיר קטר (1): 2021
* הגביע הקטרי (1): 2021
* גביע השייח' ג'אסם (1): 2019

;נבחרת קטר
* גביע אסיה (1): 2019

;נבחרת קטר עד גיל 19
* גביע אסיה עד גיל 19 (1): 2014

## קישורים חיצוניים

## הערות שוליים

קטגוריה:כדורגלנים קטרים
קטגוריה:בלמי כדורגל קטרים
קטגוריה:כדורגלני א-סד
קטגוריה:כדורגלני נבחרת קטר
קטגוריה:כדורגלני גביע אסיה 2019
קטגוריה:כדורגלני קופה אמריקה 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני גביע אסיה 2023
קטגוריה:קטרים שנולדו ב-1997
מאיר צור

**מאיר צור** (נולד ב-12 ביוני 1964) הוא פוליטיקאי ישראלי, המשמש כראש המועצה אזורית הערבה התיכונה.

## ביוגרפיה
שירת בצה"ל כקצין בצנחנים
ב-2011 נבחר בבחירות מיוחדות לשמש כמזכ"ל תנועת המושבים, בתקופת כהונתו פרשה תנועת הנוער בני המושבים מהנוער העובד והלומד. לאחר התפטרות קודמו בתפקיד איתן בן דוד, בתפקיד זה החזיק עד 2021 אז נבחר לראשות המועצה האזורית ערבה תיכונה בבחירות מיוחדות. כמו כן שימש כיושב ראש התאחדות החקלאים.
היה חבר מפלגת העבודה עד ל-2018 אז הצטרף למפלגת כולנו.

בעברו שימש יושב ראש אגדות השיווק של חקלאי עין יהב, בכיר באגרקסקו וחבר מועצת המנהלים של תנובה.

באפריל 2021 מונה לתפקיד ראש המועצה על ידי שר הפנים אריה דרעי לאחר שלא היו מתמודדים נוספים לתפקיד במקומו של אייל בלום שהתפטר.

בבחירות לרשויות המקומיות 2024 נבחר לקדנציה שנייה לאחר שגבר על יריבו מור זילברשטיין בסיבוב הראשון.

צור תושב עין יהב נשוי ואב ל-2.

## הערות שוליים

קטגוריה:ראשי המועצה האזורית הערבה התיכונה
קטגוריה:עין יהב: אישים
קטגוריה:ישראלים שנולדו ב-1964
מוחמד מונטארי

**מוחמד מונטארי** (בערבית: **محمد مونتاري** בתעתיק מדויק: **מחמד מונתארי**; נולד ב-20 בדצמבר 1993 בקומאסי שבגאנה) הוא כדורגלן קטרי יליד גאנה המשחק בעמדת החלוץ בקבוצת א-דוחייל מליגת העל הקטרית ובנבחרת קטר.

## קריירת מועדונים
מונטארי גדל באקדמיית הכדורגל גולדן ליונס הגנאית. בשנת 2012 חתם באל-ג'יש מליגת העל הקטרית. ב-23 ביולי 2015 חתם על חוזה לחמש עונות בלחוויאה (לימים א-דוחייל) מליגת העל הקטרית. הוא הושאל פעמיים לאל-אהלי מליגת העל הקטרית.

## קריירה בינלאומית
ב-27 בדצמבר 2014 ערך את הופעת הבכורה שלו בנבחרת קטר, בניצחון 3-0 על נבחרת אסטוניה במשחק ידידות. במשחק זה הבקיע את שער הבכורה שלו בנבחרת. הוא היה חלק מסגל נבחרת קטר בטורנירים גביע אסיה 2015 וגביע הזהב 2021.

נכלל בסגל נבחרת קטר לטורניר מונדיאל 2022, ובמשחק המחזור השני בשלב הבתים נגד נבחרת סנגל כבש את השער הראשון בהיסטוריה של קטר בגביע העולם בכדורגל.

## תארים
;א-דוחייל
* אליפות קטר (2): 2016/2017, 2019/2020
* גביע אמיר קטר (2): 2016, 2019
* גביע השייח' ג'אסם (2): 2015, 2016

;אל-ג'יש
* גביע הליגה הקטרית (1): 2012/2013
* הגביע הקטרי (1): 2014

## קישורים חיצוניים

## הערות שוליים

קטגוריה:כדורגלנים גנאים
קטגוריה:כדורגלנים קטרים
קטגוריה:חלוצי כדורגל גנאים
קטגוריה:חלוצי כדורגל קטרים
קטגוריה:קומאסי: כדורגלנים
קטגוריה:כדורגלני אל-ג'יש
קטגוריה:כדורגלני א-דוחייל
אל-אהלי
קטגוריה:כדורגלני נבחרת קטר
קטגוריה:כדורגלני גביע אסיה 2015
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:קטרים שנולדו ב-1993
קטגוריה:גנאים שנולדו ב-1993
מושנזון

קטגוריה:שמות משפחה פטרונימיים
קטגוריה:שמות משפחה המבוססים על השם משה
מוסעב חדר

**מוסעב חדר** (בערבית: **مصعب خضر** בתעתיק: **מצעב חצ'ר**; נולד ב-26 בספטמבר 1993 בח'רטום שבסודאן) הוא כדורגלן קטרי יליד סודאן המשחק בעמדת המגן הימני בקבוצת א-סד מליגת העל הקטרית ובנבחרת קטר.

## קריירת מועדונים
חדר החל את הקריירה המקצוענית שלו בא-סד מליגת העל הקטרית. במשך השנים הושאל לשני מועדונים מליגת העל הקטרית, א-ריאן ואל-ערבי.

## קריירה בינלאומית
ב-9 במרץ 2017 ערך חדר את הופעת הבכורה שלו בנבחרת קטר, בהפסד 1–2 לנבחרת אזרבייג'ן במשחק ידידות. הוא היה חלק מסגל הנבחרת בטורניר גביע הזהב 2021, וערך הופעה אחת בטורניר.

נכלל בסגל נבחרת קטר לטורניר מונדיאל 2022.

## תארים
;א-סד
* אליפות קטר (3): 2012/2013, 2020/2021, 2021/2022
* גביע הליגה הקטרית (1): 2019/2020
* גביע אמיר קטר (4): 2014, 2015, 2020, 2021
* הגביע הקטרי (1): 2021
* גביע השייח' ג'אסם (2): 2014, 2017

## קישורים חיצוניים

## הערות שוליים

קטגוריה:כדורגלנים סודאנים
קטגוריה:כדורגלנים קטרים
קטגוריה:מגני כדורגל סודאנים
קטגוריה:מגני כדורגל קטרים
קטגוריה:כדורגלני א-סד
קטגוריה:כדורגלני א-ריאן
קטגוריה:כדורגלני אל-ערבי (קטר)
קטגוריה:כדורגלני נבחרת קטר
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:קטרים שנולדו ב-1993
עבד אל-כרים חסן

**עבד אל-כרים חסן פדל אללה** (בערבית: **عبد الكريم حسن فضل الله** בתעתיק: **עבד אלכרים חסן פצ'ל אללה**; נולד ב-28 באוגוסט 1993 בדוחה שבקטר) הוא כדורגלן קטרי המשחק בעמדת המגן השמאלי בקבוצת פרספוליס מליגת העל האיראנית ובנבחרת קטר.

## קריירת מועדונים
חסן גדל במחלקת הנוער של א-סד, ובשנת 2010 החל לשחק בקבוצה הבוגרת של המועדון במסגרת ליגת העל הקטרית.

ב-29 ביוני 2017 הושאל חסן לאויפן מליגת העל הבלגית. ב-6 באוגוסט ערך את הופעת הבכורה שלו במועדון, בהפסד 3-1 לקלאב ברוז' במסגרת המחזור השני בליגה לעונת . ב-4 בנובמבר הבקיע את שערו היחיד במועדון, בתיקו 4-4 נגד סנט טרוידן במסגרת המחזור ה-14 בליגה. בסך הכל ערך 10 הופעות ליגה במהלך תקופת ההשאלה.

בתום ההשאלה חזר חסן לא-סד.

## קריירה בינלאומית
ב-18 בנובמבר 2010 ערך חסן את הופעת הבכורה שלו בנבחרת קטר, בהפסד 1-0 לנבחרת האיטי במשחק ידידות. ב-31 בינואר 2013 הבקיע את שער הבכורה שלו בנבחרת, בניצחון 1-0 על נבחרת לבנון במשחק ידידות.

הוא היה חלק מסגל הנבחרת בטורנירים גביע אסיה 2015, גביע אסיה 2019 (בו זכתה נבחרתו), קופה אמריקה 2019 וגביע הזהב 2021.

נכלל בסגל נבחרת קטר לטורניר מונדיאל 2022.

## תארים
;א-סד
* אליפות קטר (4): 2012/2013, 2018/2019 2020/2021, 2021/2022
* גביע הליגה הקטרית (1): 2019/2020
* גביע אמיר קטר (5): 2014, 2015, 2017, 2020, 2021
* הגביע הקטרי (3): 2017, 2020, 2021
* גביע השייח' ג'אסם (2): 2014, 2019

;נבחרת קטר
* גביע אסיה (1): 2019

## קישורים חיצוניים

## הערות שוליים

קטגוריה:כדורגלנים קטרים
קטגוריה:מגני כדורגל קטרים
קטגוריה:דוחה: כדורגלנים
קטגוריה:כדורגלני א-סד
קטגוריה:כדורגלני אויפן
קטגוריה:כדורגלני פרספוליס
קטגוריה:כדורגלני נבחרת קטר
קטגוריה:כדורגלני גביע אסיה 2015
קטגוריה:כדורגלני גביע אסיה 2019
קטגוריה:כדורגלני קופה אמריקה 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:קטרים שנולדו ב-1993
אחמד פאדל

**אחמד פאדל** (בערבית: **أحمد فاضل** בתעתיק: **אחמד פאצ'ל**; נולד ב-7 באפריל 1993 בקטר) הוא כדורגלן קטרי המשחק בעמדת הקשר האחורי בקבוצת אל-וכרה מליגת העל הקטרית ובנבחרת קטר.

## קריירת מועדונים
פאדל גדל באקדמיית אספייר. בשנת 2010 חתם באל-וכרה מליגת העל הקטרית. בעונת  הושאל פאדל למועדון ספורט קטר מליגת העל הקטרית, במדיה ערך 20 הופעות ליגה, בהן הבקיע שער אחד. לאחר תקופת ההשאלה חזר לאל-וכרה.

## קריירה בינלאומית
פאדל היה חלק מסגל נבחרת קטר עד גיל 23 בטורניר גביע אסיה עד גיל 23 בשנת 2016, וערך ארבע הופעות בטורניר.

ב-27 באוקטובר 2022 ערך פאדל את הופעת הבכורה שלו בנבחרת קטר, בניצחון 1-0 על נבחרת הונדורס במשחק ידידות.

## תארים
;אל-וכרה
* גביע הליגה הקטרית (1): 2020/2021

## קישורים חיצוניים

קטגוריה:כדורגלנים קטרים
קטגוריה:קשרי כדורגל קטרים
קטגוריה:כדורגלני אל-וכרה
קטגוריה:כדורגלני מועדון ספורט קטר
קטגוריה:כדורגלני נבחרת קטר
קטגוריה:קטרים שנולדו ב-1993